Pécs-Baranyai Kereskedelmi és Iparkamara

I3 infónap: Fókuszban a Capacity Building felhívás - online rendezvény
2023-12-12 10:00 - 12:00 (Europe/Budapest) | Online
Az EU Funding & Tenders portálján 2023. november 15-étől elérhető az I3 eszköz Strand 2b felhívása. A pályázat elsődleges célja a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Az idei felhívás kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése.

A pályázat elsődleges célja – koordinált és összekapcsolt beruházások támogatása révén – a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Emellett az idei felhívásnak kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése, hogy minél hatékonyabban tudják támogatni a vállalatokat az interregionális befektetési portfóliók azonosításában, különös hangsúlyt helyezve az új Európai Innovációs Menetrendben nevesített égető kihívások kezelésére és a mélytechnológiai megoldások előmozdítására.
Az I3 eszköz Strand 1 és 2a felhívásaihoz kapcsolódó rásegítő pályázatnak is tekinthető Strand 2b felhívásra a pályázatok benyújtására két szakaszban, 2024. február 15-ig, illetve 2024. november 14-ig lesz lehetőség.
Az I3 eszköz felhívásai kapcsán tapasztalt egyre erősödő hazai érdeklődésre való tekintettel az NKFI Hivatal online információs napot szervez, 2023. december 12-én 10 órától.
PROGRAM
10:00-10:05 Köszöntő – Takács Tamás főosztályvezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:05-10:25 Az I3 támogatási eszköz bemutatása – Ferenczi Zoltán S3 irodavezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:25-11:00 Fókuszban a „Capacity Building – Strand 2b” felhívás – Aranyi Péter szakértő, I3 Expert Group-tag, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
11:00- 11:30 Kerekasztal-beszélgetés a korábbi I3 nyertes magyar pályázó szervezetek képviselőivel
Moderátor: Aranyi Péter
Résztvevők:
Dely Krisztina, Delfy Kft.
Keresztúri Zsolt, OmniPack Klaszter
Dr. Pásztor Zsolt, MediKlaszter
Solymosi Tamás, Falcon-Vision Zrt.
11:30-12:00 Kérdések és válaszok
A rendezvényen való részvétel ingyenes, de regisztrációhoz kötött.
Az eseményre jelentkezés határideje: 2023. december 8., 12.00 óra
Az eseményt YouTube felületen közvetíti az NKFIH. A felmerülő kérdések megválaszolásához, a Slido alkalmazást használják.
A regisztrált résztvevők levélben kapják meg 2023. december 11-én azt a közvetlen linket, amelyen keresztül figyelemmel kísérhetik a YouTube-közvetítést és elérhetik a Slido alkalmazást.
További információ és REGISZTRÁCIÓ

Knowledge to Money Club, 2023 december
2023-12-13 14:00 - 16:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Enterprise Europe Network társszervezésében Knowledge to Money Club napra kerül sor 2023. december 13-án.
A hazai üzleti coach-okkal közösen szervezett rendezvény segítséget nyújt a KKV-k innovatív fejlesztéseit finanszírozó Horizont Európa program keretében meghirdetett EIC Accelerator felhívásra szóló pályázat elkészítéséhez. Szó lesz egy kockázati tőkealap befektetési startégiájáról és a mesterséges intelligencia üzletre gyakorolt hatásáról is.

Helyszín: HEPA Magyar Exportfejlesztési Ügynökség, 1027 Budapest, Kacsa utca 15-23, földszint
Időpont: 2023. december 13. 14.00
REGISZTRÁCIÓ
14.00 – 14:05 Megnyitó – Pesti István, Dervalics Ákos – K2M Club alapítók
14:05 – 14:15 HEPA Enterprise Europe Network szolgáltatásai kiemelten az EIC Accelerator program kapcsán – Holly Sára, HEPA Enterprise Europe Network
14:15 – 14:35 Az European Innovation Council (EIC Accelerator) program aktualitásai – Mészáros Gergely, Nemzeti Kutatási, Fejlesztési és Innovációs Hivatal
14:35 – 14:55 LynXes Innovation – New impetus to materials research – democratizing a frontier research tool – Nyertes EIC Accelerator projekt tapasztalatai 2023-ban a szakértő szemével – Hetyei Gábor CERC
14.55 – 15.10 Szünet, networking
15:10 – 15:30 Accessio Equity Partners Kockázati Tőkealap-kezelő Zrt befektetési stratégiája – Balázs Miklós vezérigazgató
15.30 – 16.00 Beszélgetés a mesterséges intelligencia (AI) és az általa alkalmazott nyelvi modellek (LLM) hatásáról üzletre, társadalomra.
A klubnap társszervezői: a HEPA Magyar Exportfejlesztési Ügynökség Nonprofit Zrt, Enterprise Europe Network, Nemzeti Kutatási, Fejlesztési és Innovációs Hivatal.
***
Az EIC Accelerator pályázattal kapcsolatban a Pécs-Baranyai Kereskedelmi és Iparkamara által működtetett Enterprise Europe Network iroda áll a dél-dunántúli vállalkozások rendelkezésére.
een@pbkik.hu

Webinárium: Piackutatás - a versenyelőnyök erősítésének tényezője
2023-12-15 10:00 - 11:00 | Online
Új piacra lépés, vagy fokozódó piaci verseny. Mit tegyek? Megfelelő az értékajánlatom? Van egyáltalán értékajánlatom? Mire figyeljek a piackutatás során? Ezekre a kérdésekre is választ kapnak az érdeklődők az AMULET projekt következő webináriumán.

Kreatív új megközelítések a piackutatásban és az üzleti modellezés során. Ezeket kínálja az AMULET projekt legújabb webináriuma. A résztvevők megismerkedhetnek többek között a Lean Canvas, Value Proposition Canvas és a SWOT stb. módszerekkel, és hogy ezeket hogyan lehet alkalmazni a piackutatás során.
Az AMULET projekt – melynek a Pécs-Baranyai Kereskedelmi és Iparkamara is együttműködő partnere – szakértői áttekintést nyújtanak a lehetőségekről és azok megtalálásáról, a hálózatépítési tevékenységek fontosságáról és a finanszírozással kapcsolatos információkról.

A webináriumon való részvétel ingyenes, de előzetes regisztráció szükséges a következő linken:
Webinar: Market Research

Az AMULET projektről bővebben:
AMULET

Eurostars 6. felhívás - online infónap
2024-01-11 10:30 - 12:00 | Online
Már most érdemes regisztrálni a 2024. január 11-én tartandó webináriumra, amelyen mindent megtudhat a közelgő Eurostars pályázati felhívásról.

Ne hagyja ki ezt a lehetőséget, tegyen fel kérdéseket a szakértőknek, és ismerje meg, hogyan kell összeállítani egy kiváló projektpályázatot.
Eurostars felhívás
2024. január 12. – 2024. március 14.
Az Eurostars olyan finanszírozási eszköz, amely az innovatív kkv-kat és projektpartnereiket (nagyvállalatok, egyetemek, kutatóintézetek és más típusú szervezetek) támogatja nemzetközi együttműködésen alapuló K+F és innovációs projektek finanszírozásával. A részvétel révén a szervezetek minden területen hozzáférhetnek a nemzetközi együttműködésen alapuló K+F projektek állami finanszírozásához. A partnerséget az Európai Unió társfinanszírozza a Horizont Európa keretprogramon keresztül.

Számos szervezet is partnerségeket épít fenntarthatósági projektekhez egy új partnerkereső eszközön keresztül a következő, 2024. március 14-i felhívás határidejére készülve.
A platformot a B2Match és az Enterprise Europe Network támogatja, Kanada, Dánia, Észtország, Hollandia, Szingapúr, Spanyolország, Svédország és Törökország finanszírozási szervei hozták létre.

Regisztrálok az online tájékoztatóra
Eurostars 6. felhívás – részletek
Megnézem a projektpartner-kereső felületet

Zöld Hét Üzleti Napok 2024
2024-01-15 08:00 - 2024-01-30 20:00 | Online
Találkozzon a globális agrárvállalkozói közösséggel a Zöld Hét vásáron és a Globális Élelmiszer- és Mezőgazdasági Fórumon (GFFA). A rendezvény az Enterprise Europe Network Berlin-Brandenburg szervezésében a németországi Messe Berlinben és online kerül megrendezésre.
Időpont:

Személyes részvétel esetén: Január 19., 23. és 24. – 11:00 – 15:00
Online részvétel esetén: 2024. január 15., 16., 29. és 30. – 8:00 – 20:00

Fő témák:
A modern mezőgazdaságon és táplálkozáson belül érintett témák:

Élelmezési rendszereink
Fenntartható táplálkozás és mezőgazdaság
Fenntartható csomagolás
Körforgásos gazdaság, újrahasznosítás, hulladékmentesség, mellékfolyamatok
Víz és energia a mezőgazdaságban és az élelmiszerrendszerekben
Digitalizáció és automatizálás az élelmiszertermelésben és a mezőgazdaságban

A részvétel ingyenes, de előzetes regisztrációhoz kötött, regisztrálni ITT lehet.
Személyes részvétel esetén a kiutazás és szállás egyénileg szervezendő.
További információ

EIC online infónap - ismerje meg a 2024-es munkaprogramot
2024-01-15 09:00 - 17:30 | Online
Az egész napos online rendezvényen bemutatkozik az Európai Innovációs Tanács (EIC) 2024. évi munkaprogramja. A pályázók megismerhetik a három fő finanszírozási rendszer (EIC Pathfinder, EIC Transition és EIC Accelerator) 2024-es prioritásait és felhívásait.

A munkaprogram mellett bemutatják a korábbi munkaprogramok keretében elért eredményeket is, amelyek szintén tanulságosak lehetnek a pályázóknak. Az infónap munkanyelve angol, tolmácsolás nem biztosított.

Kik lesznek az előadók?
Az Európai Innovációs Tanács, a KKV-k Végrehajtó Ügynökségének (EISMEA), az Európai Bizottság Kutatási és Innovációs Főigazgatóságának (DG RTD), valamint az Európai Beruházási Bank (EBB) felelős munkatársai.
Miről lesz szó?
Az EIC által biztosított három fő finanszírozási rendszerről:

EIC Pathfinder: az áttörést jelentő vagy korszakalkotó technológiákkal kapcsolatos fejlett kutatásokra;
EIC Transition: a kutatási eredmények innovációs lehetőségekké történő átalakítása;
EIC Accelerator: egyes vállalatok számára nagy kockázatú és nagy hatású, áttörést jelentő innovációk kifejlesztésére és megvalósítására.

Az előadások keretében bemutatják a szolgáltatások széles skáláját (hozzáférés coachokhoz, mentorokhoz, globális partnerekhez és innovációs ökoszisztémához), amelyeket az EIC által finanszírozott projektek és vállalatok számára a Business Acceleration Services (BAS) és a 2024-től újdonságként megjelenő, valamennyi programra vonatkozó átalányösszegek kínálnak.
A rendezvényt a leendő pályázók által az EIC nemzeti kapcsolattartó pontjaitól (Access2EIC hálózat) és a helyi Enterprise Europe Network (EEN2EIC hálózat) tanácsadóitól igénybe vehető ingyenes támogatás áttekintése zárja.
PROGRAM
09:30 – 10:00 Bevezetés
Az EIC főbb eredményei 2023-ban
Stéphane OUAKI, az EIC Főosztály vezetője, EIC és KKV Végrehajtó Ügynökség (EISMEA)
Az EIC WP 2024 szakpolitikai háttere és főbb újdonságai
Keith SEQUEIRA, az Európai Innovációs Tanács csoportvezetője, Kutatási és Innovációs Főigazgatóság (DG RTD)
10:00 – 11:15 EIC Pathfinder
Áttekintés és pályázati folyamat; újdonságok és felhívások 2024-ben
Timo HALLANTIE, az EIC Pathfinder csoportvezetője, EISMEA
Martin LANGE, osztályvezető-helyettes, EIC Pathfinder, EISMEA
KÉRDÉSEK ÉS VÁLASZOK
11:15 – 12:00 Átalányösszegek
Andreia CHICOS, Közös Végrehajtási Szolgálat, Kutatási Főigazgatóság
12:00 – 13:00 EIC Transition
Áttekintés és pályázati folyamat; újdonságok és felhívások 2024-ben
Viorel PECA, az EIC Transition felelős csoportvezető, EISMEA
Marco GIORGINI, ágazati vezető, EIC Tech to Market tevékenységek, EISMEA
KÉRDÉSEK ÉS VÁLASZOK
13:00 – 13:45 Ebédszünet
13:45 – 15:45 EIC Accelerator
Áttekintés és jelentkezési folyamat
Cornelius SCHMALTZ, osztályvezető, EIC Accelerator, EISMEA
Susana GETMAN, EIC Accelerator, EISMEA
A tőkebefektetési folyamat
Jussi HATONEN, az EIC vezetője, Európai Beruházási Bank (EBB)
KÉRDÉSEK ÉS VÁLASZOK
15:45 – 16:30 Business Acceleration Services (BAS)
Agnieszka STASIAKOWSKA, ágazati vezető, EIC Business Acceleration Services, EISMEA
KÉRDÉS-FELELET
16:30 – 16:45 EEN2EIC
Marco LENTINI, APRE
16:45 – 17:00 Access2EIC és lezárás
Valentina FIORONI, APRE

Megnézem az élő közvetítést

AMULET webinárium - Ragasztott kötéstechnológia könnyűszerkezetes alkalmazásokhoz
2024-01-16 13:00 - 14:00 | Online
A webinárium során a Flanders Make szakértője mutatja be a ragasztott kötéstechnológiát és annak legfontosabb részfolyamatait.

A ragasztott kötéstechnológia jelentős szerepet játszik a több anyagból készült, magas műszaki színvonalú szerkezetek megvalósításában. A súlymegtakarítástól kezdve a tervezés rugalmasságáig a ragasztók számos előnyt kínálnak a mérnöki kötéseknél.
Az AMULET projekt – melynek a Pécs-Baranyai Kereskedelmi és Iparkamara is együttműködő partnere – szakértői áttekintést nyújtanak a lehetőségekről . A Flanders Make munkatársai bemutatják a ragasztott kötéstechnológiát és annak legfontosabb részfolyamatait. Szó lesz a ragasztók főbb típusainak áttekintéséről, a minőségellenőrzésről és a ragasztott kötések fő kihívásairól. A webinárium kiemeli a Flanders Make jelenlegi kutatási eredményeit is, amelyek a ragasztók körkörösségével és megbízhatóságával kapcsolatos kihívások kezelésére irányulnak.
A webinárium házigazdája az AMULET partnere, a FLANDERS MAKE lesz.
Előadók: Isabel Van de Weyenberg (FLANDERS MAKE), Ahmed Elmahdy (FLANDERS MAKE).
A webináriumon való részvétel ingyenes, de regisztrációhoz kötött!
Előzetes regisztráció: https://amulet-h2020.eu/webinar-assembly-joining-2/
Az AMULET projektről bővebben:
AMULET

CIMIX 2024 - A film-, kreatív iparágak és az ipar találkozása
2024-01-18 - 2024-01-19 | Bécs, Ausztria
A Bécsben 2024. január 18-19-én megrendezésre kerülő CIMIx 2024-es kiadása ismét a kreatív iparágak vállalkozásait fogja össze, és az aktuális és rendkívül fontos témákra irányítja a figyelmet, összehozza a dinamikus játék-, zenei és filmes/tévés ágazatokat.

A nemzetközi üzleti partnerkereső rendezvény összegyűjti a film-, a televíziós, a zene- és a játékipar vállalkozóit, hogy elősegítse a műfajokon és határokon átnyúló eszmecserét. A kísérő konferencia középpontjában az ezen ágazatok közötti együttműködés áll a gyártás és a marketing területén, és olyan átfogó témákkal foglalkozik, mint a mesterséges intelligencia, a licencelés és az export. Az eseményre várják a szektor vállalkozóit: film-, hang- és játékipar osztrák és nemzetközi szakembereit, köztük vevők, eladók, producerek, fejlesztők, jogtulajdonosok, szerzők, véleményformálók, forgalmazók, finanszírozó intézmények, filmes bizottságok, kreatív iparági média, valamint a technikai szolgáltatások és új technológiák (virtuális valóság, VFX, animáció stb.) szolgáltatóit.
2024-ben különös hangsúlyt kapnak a közép- és kelet európai országok, az Egyesült Királyság és az USA. Német/angol szinkrontolmácsolás biztosítja, hogy a CIMIx 2024 még nemzetközibb legyen.
A program és a regisztrációhoz szükséges összes információ a CIMIx 2024 rendezvény weboldalán érhető el.
Az egynapos bécsi programon való személyes részvétel 60 euróba kerül.
Azoknak, akik nem tudnak személyesen részt venni, de szeretnének, január 19-én lehetőségük lesz díjmentesen online B2B-beszélgetéseken üzleti partnert keresni/találni.

Regisztráció az üzleti tárgyalásokra
Január 19-én a CIMIx küldöttei exkluzív lehetőséget kapnak arra, hogy meglátogassák a vezető gyártási helyszíneket, például az új HQ7 stúdiót vagy a bécsi Synchron Stage-et. Ezekre a kirándulásokra külön regisztráció szükséges.
További információ:
Enterprise Europe Network – Kreatívipari szektorcsoport een@pbkik.hu

Divatipari nemzetközi üzletember találkozó - EU Fashionmatch 2024
2024-01-21 - 2024-01-22 | Amszterdam, Hollandia
Az EU Fashionmatch 2024. személyes részvételű üzleti találkozó immár tizenharmadik alkalommal kerül megrendezésre a Modefabriek divatipari szakkiállítás mellett a hollandiai Amszterdamban, mely egyike a vezető divatvárosoknak. A szakvásár maga a női divatiparra koncentrál, az üzleti találkozókon viszont a férfi és gyermekruházati szektor szereplői is képviseltetik magukat.

Időpont: 2024. január 21-22.
Helyszín: Amszterdam, Hollandia (helyszíni részvételű esemény)
Az üzleti találkozó egy helyen koncentrálja az iparágban tevékenykedő nemzetközi vevőket, ügynököket, vállalkozásokat és dizájnereket, beszállítókat, befektetőket és különféle szolgáltatókat, kiváló lehetőséget biztosít új üzleti kapcsolatok kialakítására.

Ingyenes belépő a Modefabriek eseményre
A regisztrált üzleti megbeszélésekkel rendelkező résztvevők számára a szervezők ingyenes belépést biztosítanak a Modefabriek-ra. A QR-kóddal ellátott ingyenes belépőjegy 1 fő belépését teszi lehetővé a vásár területére. Ezt a bejáratnál a belépéskor fogják leolvasni és az esemény mindkét napján felhasználható.
Az üzleti találkozón való részvétel díjmentes, de előzetes regisztrációhoz kötött.
Regisztráció és további részletek az esemény honlapján
Kérjük, hogy részvételi szándékát a een@pbkik.hu e-mail címen is jelezze.

ISE 2024 - nemzetközi B2B
2024-01-30 - 2024-02-01 | Barcelona, Spanyolország
Az ISE Open Innovation Challenge 2024 egy nemzetközi B2B találkozó, amelyen 14 vállalat 22 kihívással keresi az új technológiákat/megoldások szolgáltatóit.

A vállalatokkal való találkozókat fizikailag az ISE kongresszusi helyszínén, online vagy mindkét formában meg lehet tartani:

Az online találkozókra január 24-én és 25-én kerül sor.
A fizikai találkozókra az ISE kongresszusi helyszínén, Barcelonában kerül sor január 30. és február 1. között.

A rendezvényen való részvétel ingyenes, de előzetes regisztrációhoz kötött. Regisztrálni ITT lehet.
A regisztráció határideje: január 22.
Minden olyan résztvevőnek, aki legalább egy online találkozón részt vesz, a szervezők belépőt biztosítanak az ISE Kongresszusra.
Személyes részvétel esetén a kiutazás és szállás egyénileg szervezendő.
További információ

KLIMAHOUSE - Business Match 2024
2024-02-01 | Bolzano, Olaszország
2024. február 1-jén, a KLIMAHOUSE FAIR 2024 alkalmából az EEN Dél-Tirol megszervezi a KLIMAHOUSE – Business Match 2024 elnevezésű nemzetközi üzletember találkozó és B2B tárgyalási lehetőséget.

Minden résztvevőnek lehetősége lesz személyes üzleti profiljának létrehozására, találkozási kérések küldésére és fogadására, illetve előre leszervezett 20 perces találkozók lebonyolítására nemzetközi vállalatokkal és szakemberekkel.
A nemzetközi partnerkereső eseményt az építőipari ágazat vállalatainak és szakembereinek ajánlják. Ez egy egyedülálló lehetőség új üzleti kapcsolatok kialakítására transznacionális szinten.
Időpont: 2024. február 1.
Helyszín: Bolzano, Olaszország
Az online B2B-ken való részvétel ingyenes, de előzetes regisztrációhoz kötött. Regisztrálni ITT lehet.
A KLIMAHOUSE FAIR-en való részvételhez jegyet szükséges vásárolni.
További információ

Adófórum a 2024. évi adó-aktualitásokról - Programváltozás
2024-02-01 08:30 - 13:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara Adóklubja tisztelettel meghívja Önt a Pécsi Kereskedelmi Központban megrendezésre kerülő Adófórum rendezvényre, ahol első kézből személyesen a helyi Nemzeti Adó- és Vámhivatal szakembereitől megtudhatja az adózási aktualitásokat és változásokat.

Időpont: 2024. február 1. (csütörtök)
Helyszín: Pécsi Kereskedelmi Központ Zsolnay terem
(Parkolás csak a környékbeli utcákban lehetséges, amely korlátozott parkolási övezet)
Program: (A sorrend változtatásának jogát fenntartjuk.)
08:30 – 09:00 Regisztráció
09:00 – 10:00 SZJA
Előadó: Dr. Farkas Petra – NAV
10::00 -10:30 TAO
Előadó: Banitz István – NAV
10:30 – 11:00 Szünet – parkolási adminisztráció
11:00 – 12:45 TB, SZOCHO
Előadó: Dr. Kárpáti Éva – NAV
Részvételi díj:

kamarai tagoknak: ingyenes
rendezett kamarai hozzájárulással rendelkező vállalkozásoknak: ingyenes

Jelentkezési határidő: január 31. (szerda)
További információ: Sörös Dávid, 20/921-0614, soros.david@pbkik.hu

Regisztráció
A rendezvényre a jelentkezés lezárult.

World FIRA 2024 - B2B rendezvény
2024-02-06 - 2024-02-08 | Franciaország, Franciaország
Az Okcitán Kereskedelmi Kamarával és az Enterprise Europe Networkkel együttműködve kerül megrendezésre a 2024-es World FIRA B2B rendezvény, melynek keretein belül összehozzák a mezőgazdasági robotikai iparág valamennyi kulcsszereplőjét három napra, ahol lehetőség nyílik a kapcsolatépítésre.

Időpont: február 6-8.
Helyszín: Toulouse, Franciaország
A B2B-ken való részvétel ingyenes, de előzetes regisztrációhoz kötött, (ami csak a FIRA résztvevőinek van fenntartva). Regisztrálni ITT lehet.
A World Fira látogatásához jegy vásárlása szükséges, ami 80-180 euróba kerül. A rendezvény látogatása gazdálkodóknak, diákoknak és újságíróknak ingyenes.
A kiutazás és szállás szervezéséhez ITT talál segítséget.
További információ

Open4Business 2024 Nemzetközi Üzletember Találkozó - online tájékoztató
2024-02-08 14:00 - 15:00 | Online
Az Open4Business nemzetközi üzletember találkozó (B2B) 8. alkalommal kerül megrendezésre, az idei évben a Pécsi Tudományegyetem Műszaki és Informatikai Kara által 18. alkalommal megrendezésre kerülő Pollack Expo – Ipari vásár (egyetem, ipar és mérnöki tudományok találkozóhelye) társrendezvényeként!

Hogy a cégek maximálisan kihasználhassák a nemzetközi rendezvény adta lehetőségeket 2024. február 08-án rövid tájékoztatót tartunk:

a tervezett programokról,
a B2B platform használatáról (regisztráció menete, üzleti profil kialakítása, partnerkeresés stb.) és
a tárgyalások lebonyolításáról

Várunk minden a gépipar, fémmegmunkálás, elektronika, mérnöki tevékenységek, klaszter együttműködés és ezeket támogató IT megoldások területén érdekelt vállalkozást!
Részvételi szándékát kérjük jelezze az een@pbkik.hu e-mail címen keresztül!

Az április 18-ai Open4Business Nemzetközi Üzletember Találkozóra az alábbi linken lehet jelentkezni:
REGISZTRÁCIÓ

Építőipar, mérnöki tevékenység és fenntartható energia - nemzetközi rendezvény
2024-02-09 | Daingean, Írország
Az Enterprise Europe Network projekt keretében a helyi Enterprise Europe Network irodák hálózata nemzeti partnereivel, az Enterprise Ireland és a helyi önkormányzati hatóságokkal közösen szervezi meg az építőipar, a mérnöki és a fenntartható energiaipar nemzetközi „Meet the Buyers Event” rendezvényét, amelyre 2024. február 9-én kerül sor Írországban. A rendezvényen olyan ír mikro-, kkv- és nagyvállalatok vehetnek részt, amelyek aktívan keresnek új értékesítési és exportlehetőségeket írországi, európai és brit vevőkkel.

Időpont: február 9.
Helyszín: Daingean, Írország, Mount Lucas – Nemzeti Építőipari Szakképzési Központ és online
A rendezvényen való részvétel ingyenes, de regisztrációhoz kötött, regisztrálni ITT lehet.
A B2B-ken való részvétel feltétele a délelőtti üléseken való megjelenés.
A szállás és kiutazás egyénileg szervezendők.
További információ

Export megfelelőség a vállalati-egyetemi együttműködésben
2024-02-09 09:00 - 16:00 | Budapesti Gazdasági Egyetem Pénzügyi és Számviteli Kar, Buzogány utca 10-12., Budapest, Pest vármegye, 1149, Magyarország
A Konferencia főbb témája az, hogy milyen szabályok vonatkoznak az ún. technológia transzferre, beleértve a javítás, a tanácsadást, az összeszerelés vagy akár a tervezést is.
A programban olyan kiváló szakemberek vesznek részt, mint

Nietsch Tamás a Flex export compliance szakértője,
Kusnyér-Gedei Krisztina szellemi tulajdonjogban (TV2 stb.) 20 éve dolgozó ügyvéd, az ELTE Büntetőjogi tanszékének tanszékvezetője és
Tüske Zsuzsa vámjogi szakértő (25 éve vámügynök)

A konferencia időpontja: 2024. február 9. (péntek) 9:00-16:00 óráig
A konferencia helyszíne: Budapesti Gazdasági Egyetem, Pénzügyi és Számviteli Kar épülete – 1149 Budapest, Buzogány u. 10-12. C épület
Az eseményen a részvétel ingyenes, de regisztrációhoz kötött. Regisztrálni ITT lehet, február 5-ig.
Részletes program

Hogyan és mire használhatom a NAV eÁFA rendszerét?
2024-02-13 10:00 - 12:00 | Online
Hogyan hat a vállalkozások működésére és a könyvelők napi munkájára az eÁFA rendszer? Az Adóhatóság tájékoztatása szerint támogatja az adókötelezettség elektronikus és pontos teljesítését, csökkenti az adminisztrációt, és kiszolgálja az adózói ügyviteli rendszerek adatigényét. Az új eÁFA bevezetésével vajon fellélegezhetnek a könyvelők és szervezhetnek minden hónap 20-a előttre is programot maguknak? Kevesebb adminisztráció és/vagy több ellenőrzési lehetőség? Valóban csak egy gombnyomás lesz az Áfabevallás?

Az ingyenes online előadásra itt tud regisztrálni.

BioMatch 2024
2024-02-14 - 2024-02-15 | NürnbergMesse, Fair Centre, Nuremberg, 90471, Németország
A nemzetközi bioélelmiszer-ágazat 2024. február 13-16. között a Nürnbergi Kongresszusi Központban rendezi meg világvezető kiállítását.

A bioMatch platform a BIOFACH Nürnbergen jelenlévő minden olyan szervezetnek szól, amely kapcsolatot kíván teremteni az NL pavilonban részt vevő holland szervezetekkel.
Az Ön cége nemzetközi szinten tevékenykedik a bioélelmiszerek területén és kíváncsi a holland vállalatokkal való együttműködésre? ITT regisztrálhat, és felkészülhet a partnerkereső találkozóra az üzleti lehetőségek és a potenciális üzleti partnerek és ügyfelek keresésével.
A partnerkereső eseményt az Enterprise Europe Network Hollandia szervezi, szoros együttműködésben az RVO/Hollandiai Vállalkozási Ügynökséggel és a müncheni holland főkonzulátussal.
A regisztráció ingyenes, de a BIOFACH-ra külön kell regisztrálni és jegyet váltani ahhoz, hogy bejuthassanak a helyszínre, ennek ára január 31-ig 49-70 euró (ami magában foglalja a helyi tömegközlekedés árát is).
Utazás, szállás: egyénileg
További információ

Authenticity – A hiteles város
2024-02-14 14:00 - 16:30 | Városháza Közgyűlési terme, Széchenyi tér 1. II. emelet, Pécs, Baranya megye
A Szellemi Tulajdon Nemzeti Hivatala (a továbbiakban: SZTNH) feladatellátása részeként nagy hangsúlyt fektet a szellemi tulajdonjogok (IP jogok) – így többek között a szerzői jogok, az iparjogvédelem különféle megjelenései stb. – érvényesítése, illetőleg a hamisítás elleni küzdelem támogatására, amelynek fontos részeit képezik az ehhez kapcsolódó érzékenyítő és edukációs feladataik. Ehhez kapcsolódó missziójuk keretein belül együttműködnek többek között az Európai Unió Szellemi Tulajdoni Hivatalával (a továbbiakban: EUIPO) is, amely számos projekten keresztül támogatja az Európai Unió tagországaiban a szellemi tulajdon védelmét, az ahhoz kapcsolódó jogérvényesítés hatékonyabbá tételét, valamint a hamisítás elleni küzdelmet.
A fentiek keretében 2024-től Pécs Megyei Jogú Város Önkormányzatával (a továbbiakban: Önkormányzat) együttműködve és támogatásával részt vesznek az EUIPO ún. Authenticity nevű projektjében (https://authenti-city.eu/). A kétéves projektben olyan európai városok vesznek részt, amelyek fontosnak tartják a szellemi tulajdon védelmét, a hamisítás elleni fellépést és az abban való aktív részvételt. A projekthez csatlakozás amellett, hogy reflektorfénybe helyezi az adott várost, egyszersmind európai szintű lehetőséget nyújthat nem csupán a város, de a régió számára, hogy megmutathassa a legfontosabb szellemi tulajdoni értékeit, innovátorait, eredetvédett termékeit és kulturális értékeit.
A projekt keretei között Pécs városában egy sor, szellemi tulajdonjogok értékére és a hamisítás veszélyeire irányuló figyelemfelkeltő tevékenységre (így médiaesemények, figyelemfelkeltő kampányok, a helyi jogérvényesítésben résztvevő hatóságok számára képzések megvalósítására és egyéb oktatási tevékenységek végzésére) kerül majd sor, amelynek célja, hogy erősítse mind a helyi ipar, mind a helyi oktatás számos szintjén részt vevők IP tudatosságát, amelyből későbbi tevékenységük során széles körben profitálhatnak.
A tudatos szellemivagyon-menedzsment a gazdasági sikert megalapozó innovációs folyamat egyik fontos eleme. A vállalkozások többsége tudja ezt, ugyanakkor nincsenek meg a kellő ismeretei, tapasztalatai a hatékony megvalósításhoz – az SZTNH célja, hogy ehhez szakszerű segítséget nyújtva betekintést nyújtson ezúttal Pécs regionális ipari szereplői számára az IP jogok cégük életében betöltött szerepének fontosságára, gazdasági súlyára.
Meghívó
Regisztráció: Jelentkezni Cserkúthy Hannánál lehet, a hanna.cserkuthy@hipo.gov.hu címen.

***
A Pécs-Baranyai Kereskedelmi és Iparkamara – a Szellemi Tulajdon Nemzeti Hivatalával és jogelődjeivel együttműködésben – több mint egy évtizede áll a vállalkozások szolgálatában.
Szolgáltatásainkról itt tájékozódhat: https://pbkik.hu/szolgaltatasok/szellemitulajdon-vedelmi-szolgaltatasok/

Sikeres K+I Európában - 11. Európai partnerközvetítő rendezvény
2024-02-15 - 2024-02-16 | Düsseldorf, Németország, Németország
A HEPA Magyar Exportfejlesztési Ügynökség, az Enterprise Europe Network magyarországi konzorciumvezető partnereként felhívja a figyelmét, a Sikeres K+I Európában – 11. Európai partnerközvetítő rendezvényre, mely Düsszeldorfban lesz az észak-rajna-vesztfáliai Enterprise Europe Network szervezésében.

Az immár 11. alkalommal megrendezendő szakmai esemény kiváló lehetőség a HORIZON EUROPE program pályázataihoz megfelelő partnerek megismerésére.
Helyszín: Düsszeldorf, Van der Valk Airporthotel
Időpont: 2024. február 15-16.
Regisztráció
Jelentkezési határidő: 2024. február 8.
Jelentkezési határidő (projektötletek bemutatására): 2024. január 12.
A részvételi díj 150 EUR/2 nap/fő (1 napra 120 EUR) ÁFÁ-val együtt, a projekt ötlet bemutatására kiválasztott résztvevők számára ingyenes. A részvételi díj tartalmazza a vacsora, ebéd, és a napközbeni étkezések díját.
A kiutazás és szállás egyénileg szervezendő.
További információ

EU-Japán Zöld Átmenet - üzletember találkozó
2024-02-15 08:00 - 2024-03-25 17:00 | Tokió, Japán
A rendezvény célja: új üzleti kapcsolatok kialakítása Japán és Európa között a zöldebb gazdaság érdekében.
A rendezvény és a platform japán és európai vállalatokat, valamint kutatási szervezeteket hoz össze olyan partnerségek kialakítása érdekében, amelyek hozzájárulnak az alacsony szén-dioxid-kibocsátású társadalom kialakításához.
A regisztrált résztvevők egymás profiljait böngészhetik, és kulcsszavak és kategóriák alapján kereshetnek potenciális partnereket. Lehetőség van üzeneteket küldeni vagy találkozókat kérni, amelyeket az online platformon előre megszerveznek, és amelyekre vagy online, ezen a platformon, vagy a helyszínen, Japánban kerül sor.
Az online találkozók első fordulójára 2024. február 15-16. és 19-22. között kerül sor, majd a helyszíni találkozókra a február 28. és március 1. között Tokióban megrendezésre kerülő Smart Energy Week – Zöld Átalakulás Hete keretében.
Célterületek:

Elektrolizátorok és üzemanyagcellák
Akkumulátor/tárolási technológiák
Fotovoltaikus és naphőtechnológiák
Hálózati technológiák
Szárazföldi szél- és tengeri megújuló technológiák
Fenntartható biogáz/biometán technológiák
Szén-dioxid-leválasztási és -tárolási (CCS) technológiák
Hőszivattyúk és geotermikus energiával kapcsolatos technológiák
Alacsony szén-dioxid-kibocsátású építőipar és gyártás/zöld anyagok
Termék életciklus-menedzsment (PLM) és újrahasznosítás

A részvétel ingyenes, de regisztrációhoz kötött, regisztrálni ITT lehet.
A Tokióban megrendezésre kerülő Smart Energy Week-re a kiutazás és szállás egyénileg szervezendő.
További információ

Agritravel & Slow Travel Expo
2024-02-16 - 2024-02-18 | Bergamo, Olaszország
Az Agritravel and Slow Travel Expo a lassú, szabadtéri és aktív turizmusnak szentelt nemzetközi rendezvény, amely népszerűsíti és támogatja mindazon hazai és nemzetközi területek egyediségét és szépségét, amelyek a természet, a művészet, az élmények, a hagyományok és a jó ételek között kínálnak úti célokat a turisták és az ágazat szereplői számára, akik autentikus és érzelmi útvonalakat keresnek, amelyek egyre inkább szoros kapcsolatot mutatnak olyan fogalmakkal, mint az életminőség, a fenntarthatóság és a környezet.
Érintett témák:

Étel és bor
Hegyek
Sétautak
Befogadhatóság
Folklór
Fenntarthatóság

Időpont: 2024. február 16-18.
Helyszín: Bergamo, Kiállítási Központ
A részvétel ingyenes, de regisztrációhoz kötött, regisztrálni ITT lehet.
Regisztrációs határidő: február 1.
A kiutazás és szállás egyénileg szervezendő.
További inormáció

Üzleti delegáció Szingapúrba és Malajziába
2024-02-18 - 2024-02-24
A Magyar Kereskedelmi és Iparkamara üzleti delegációt szervez Szingapúrba és Malajziába 2024. február 18-24. között.
A kiutazó üzleti delegáció célja az általános üzleti kapcsolatok fejlesztése mellett a két ország vállalkozói közötti gazdasági együttműködési lehetőségek feltérképezése, valamint a szingapúri és malajziai üzleti környezet bemutatása. A kiutazás során a delegáció látogatást tesz a Malaysia Technology Expo (MTE) technológiai szakkiállításon.
A Malaysia Technology Expo (MTE) többek között a zöld technológiák, IT, elektronika, egészségipar területét bemutató nemzetközi technológiai vásár, melyen a szektorok legjelentősebb vállalatai képviseltetik magukat. A szakkiállítást a World Trade Centre Kuala Lumpur kiállító központban rendezik meg. A 2023-ban megrendezett kiállításon több mint 28 országból 11.000 látogató vett részt.
Célcsoport
A delegációba a Szingapúr és Malajzia iránt érdeklődő exportorientált cégprofilú kis- és középvállalkozások jelentkezését várjuk, amelyek az alábbi területeken tevékenykednek:

elektronika,
fémipar,
gyógyszerek, gyógyászati berendezések gyártása,
mezőgazdasági és élelmiszeripari termékek, technológiák, mezőgazdasági gépgyártás,
megújuló energiák,
orvostechnikai berendezések gyártása,
szennyvíz- és hulladékkezelési technológiák,
vízgazdálkodás.

A kiutazó delegáció szektoriális összetételét a Malaysia Technology Expo szakvásár tematikája és a perspektivikus magyar ágazatok alapján határozta meg.
Tervezett szakmai és üzleti programok

Tájékoztató rendezvény a szingapúri és malajziai gazdaságról és az üzleti lehetőségekről.
Üzleti fórumok Szingapúrban és Kuala Lumpurban a helyi partnerek szervezésében, tájékozódási lehetőség az üzleti lehetőségekről.
Vásárlátogatás a Malaysia Technology Expo technológiai kiállításon Kuala Lumpurban.

A részletes szakmai programról később adnak tájékoztatást.
A szakmai programok nyelve az angol lesz, magyar tolmácsolást nem tudunk biztosítani!
A kinti szervezők mindent megtesznek a rendezvények sikeréért, de javasolják, hogy az eredményes kiutazás érdekében, saját szervezésben is hívjanak partnereket az üzletember-találkozókra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.
Szervezők
A Magyar Kereskedelmi Iparkamara (MKIK) ASEAN Tagozata a Singapore Business Federation (SBF), a The Associated Chinese Chambers of Commerce and Industry of Malaysia (ACCCIM), a Central and Eastern European Chamber of Commerce Singapore (CEEC Singapore), valamint Magyarország Szingapúri és Kuala Lumpuri Nagykövetségeinek együttműködésében.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Szingapúr és Malajzia üzleti környezetéről, a gazdasági együttműködési lehetőségekről,
tárgyalás potenciális üzleti partnerekkel,
vásárlátogatás a Malaysia Technology Expo (MTE) technológiai szakvásáron,
támogatott részvétel a megjelölt szektorokban tevékenykedő exportőr kis- és középvállalkozások számára

szállástámogatás cégenként egy fő részére az öt éjszakára egyágyas szobában reggelivel,
kinti transzfer a repülőtér, a hotel és a szakmai programok helyszínei között max. 2 fő számára cégenként – a transzfert csak a megjelölt repülőjáratokhoz, a meghatározott hotelhez és a közös szakmai programokhoz biztosítják!

A támogatott részvétel feltételei

a kis- és középvállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, aláírt adatkezelési tájékoztató és hozzájáruló nyilatkozat, cégszerűen aláírt költségvállalási nyilatkozat.

A kiutazó üzleti delegáció a Magyar Kereskedelmi és Iparkamara Vállalkozásfejlesztési Projektjének részeként valósul meg. Az exportőr kis- és középvállalkozások támogatott részvételét a Gazdaságfejlesztési Minisztérium támogatja költségvetési forrásból.

Egy cégtől egy fő jelentkezését várják, de a szabad férőhelyek függvényében max. 2 fő részvétele lehetséges.
A megjelölt szektorokban tevékenykedő vállalkozások esetében az MKIK fizeti egy fő számára az öt éjszaka szállásköltségét (egyágyas szobában reggelivel a meghatározott szállodában) és a kinti transzfereket.
Amennyiben egy cégtől 2 fő vesz részt, a második résztvevőnek az MKIK csak a kinti transzferköltségeket fizeti.
A szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A reptéri és szakmai programokhoz kapcsolódó transzferek csak abban az esetben biztosítottak, amennyiben a cégképviselő a csoporttal utazik ki és haza, a javasolt szállodában száll meg, valamint végig a csoporttal közlekedik. Egyéb esetben a közlekedés egyéni szervezésben történik.
Az üzleti delegáció külföldi szakmai programjának a gördülékeny lebonyolítása miatt az a célszerű, ha a csoport tagjai együtt utaznak és közlekednek, egy hotelben szállnak meg. Az MKIK ezért tesz javaslatot repülőjáratokra és szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a résztvevők listájáról a Gazdaságfejlesztési Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

repülőjegy (az út meghirdetésekor kb. 461.000 Ft/fő 2 db kézipoggyásszal és 23 kg feladott bőrönddel, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
a második céges résztvevő esetén szállásköltség öt éjszakára egyágyas szobában reggelivel.

Költségvállalási nyilatkozat

A szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése. A dokumentumot mellékelten küldjük.
Amennyiben a cégképviselő visszamondja az útját, úgy a cégnek meg kell térítenie az előzetesen megrendelt szolgáltatás (szállás 5 éjszakára reggelivel) költségeit az MKIK-nak.

Jelentkezési határidő
2023. december 18.
Jelentkezés módja
A jelentkezéshez az alábbiakban felsorolt dokumentumokat 2023. december 18-ig a vegvari.kristof@mkik.hu e-mail címre várják:

Jelentkezési lap – minden jelentkezőnek ki kell töltenie
Angol nyelvű cégprofil – cégenként kell kitölteni
Adatkezelési tájékoztatás és hozzájáruló nyilatkozat – minden jelentkezőnek ki kell töltenie
Költségvállalási nyilatkozat – cégenként kell kitölteni cégszerű aláírással

A jelentkezést csak a négy melléklet együttes, határidőre történő megküldésével fogadják el.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják el.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét!

Az innováció előmozdítása
2024-02-21 10:00 - 11:00 | Online
AMULET webinárium

A könnyűsúlyú anyagok szélesebb körű felhasználást népszerűsítő AMULET projekten belül újabb webinárium kerül megrendezésre.
A téma ezúttal: „Az innováció előmozdítása: Hogyan navigáljunk a felkészülési szintek és a finanszírozási területek között?
A tréning mindazok számára nyitott, akik szeretnék növelni kompetenciáikat, hogy az innovációikat a következő lépcsőfokig eljuttassák.
A webinárium nyelve: angol

Időpont: 2024. február 21. 10:00-11:00
További információk és jelentkezés: https://amulet-h2020.eu/save-the-date-21st-february-2024/

#AmuletH2020 #lightweight #AdvancedMaterials #EISMEA #INNOSUP1​

46. Utazás Kiállítás - baranyai megjelenés
2024-02-22 08:00 - 2024-02-25 17:00 | HUNGEXPO Budapesti Vásárközpont, Albertirsai út 10., Budapest, 1101, Magyarország
A turizmus-vendéglátás baranyai szereplőivel, vállalkozásaival és termékeivel is találkozhatnak a kamarai standokon a 46. Utazás Kiállításon a Hungexpo területén 2024. február 22-25. között.
A Pécs-Baranyai Kereskedelmi és Iparkamara standjain megjelenő vállalkozások a következők:

Baranyai Gasztronómiai Klaszter – gasztronómia
Enterprise Europe Network Dél-dunántúli Iroda, Pécs – nemzetközi vállalkozásfejlesztés
Fekedi Stifolder – sváb hagyományok
Trabert Hof Vendégház Fekeden – sváb népi építészet és gasztroCOOL TOUR-a
StagLand Cabins, Hosszúhetény – fenntartható szálláshely
Green Touch – zero waste natúrkozmetikum termékcsalád
Bánáti Bazsarózsa Népművészeti Fesztivál
Villány-Siklósi Borút Egyesület – Villányi borászok, helyi termelők, Siklósi Vár – programturizmus
Helian NaTour – biciklis turizmus, utazásszervezés

Az alábbi témákban kerekasztal beszélgetések formájában szakmai előadásokon tájékozódhatnak:

Zöld certifikáció a fenntartható szálláshelyeken
Baranyai Gasztronómiai Klaszter – gasztroturizmus
Michelin ajánlás / gasztro turizmus szerepe és hatása a turizmusfejlesztésben
Biciklis és öko-turizmus
Borturizmus, borfesztiválok
Nemzetközi partnerség a turizmusban, az EEN eszközrendszere a turisztikai vállalkozások külpiaci kapcsolatépítése érdekében
„Feked, a sváb Hollókő”, avagy a sváb népi építészet bemutatása és egy konkrét sváb vályogház felújításának tapasztalatai a Trabert Hof példáján keresztül
Hogyan került egy sváb stifolder a világ 5 legjobb szalámija közé Londonban?
Sváb gyökerű, minőségi gasztronómia napjainkban vidéken – sváb gasztroCOOL TOUR-a

A február 22-i szakmai nyitónapra korlátozott számban díjmentes, digitális belépőt tudunk biztosítani önkéntes kamarai tagoknak, melyet emailben igényelhetnek a gasztroklaszter@pbkik.hu email címen keresztül.
További információ: 46. Utazás Kiállítás – Hungexpo

SmartManFest - A fejlődés társadalmasítása!
2024-02-26 - 2024-03-08
A Smart Manufacturing Festival – „A fejlődés társadalmasítása!” az Ipar 4.0 Nemzeti Technológiai Platform Szövetség által életre hívott programsorozat, ahol a magyar ipari nagyvállalatok, kis- és középvállalkozások, felsőoktatási intézmények és kutatóhelyek ajtót nyitnak a nagyvilágnak és két héten keresztül betekintést engednek az ipari digitalizáció lebilincselő világába. Jelentkezzen gyárlátogatásra, CU.BE körbevezetésre, laborbemutatóra és legyen részese az ipari digitalizációs forradalomnak!

Több, mint 30 cég közel 50 órányi izgalmas programjából választhatnak az érdeklődők!
Az ipari digitalizáció napjaink gyártási-termelési folyamatainak elengedhetetlen részévé vált. A folyamatos fejlődés egy versenyképességét megőrizni és növelni kívánó gazdasági szereplő, felsőoktatási intézmény, vagy épp kutatóhely számára elengedhetetlen. Az ipari digitalizációs fejlettség mértéke többek között az, ami megkülönböztet minket, meghatározza mindennapjainkat, ami motiválja a szervezetet és előbbre viszi azt.
Az Ipar 4.0 Nemzeti Technológia Platform Szövetség ebben a szellemben rendezi meg 2024. február 26. és március 8. között országos SmartMan – Smart Manufacturing Festival rendezvénysorozatát. A SmartMan fesztivál két hete alatt hazánk legfejlettebb ipari nagyvállalatai, kis- és középvállalkozásai, felsőoktatási intézményei és kutatóhelyei gyárlátogatásokkal, laborbemutatókkal, showroom tárlatvezetésekkel várják az érdeklődőket!
Teljes program és regisztráció

Energetika Inside-Out - energetikai ipar belülről
2024-02-26 15:00 - 16:30 | Pécsi Kereskedelmi Központ, Majorossy Imre utca 36., Pécs, Magyarország
2022. Az év, amikor újra fókuszba került az energia. A felhasználás, a beszerzés, a forrás, az ár. A mennyit, a honnan, a hogyan, a mennyiért. Hirtelen mind energiatudatossá kellett, hogy váljunk. De sikerült is?
A kamara testületei 2023 őszétől üléseiket követően szakmai előadásokkal készülnek a térségi vállalkozások számára. Egy olyan fórumra hívjuk most az önkéntes tag vállalkozásokat, ahol lehetőség nyílik egy kis ablakon keresztül betekinteni az energetika belső világára.

Ha vállalkozása energetikai fejlesztést tervez, akkor azért, ha energetikai auditot, fejlesztést nyújt, akkor azért érdemes részt venni. Mennyire stabil most az energiaellátás? Milyen beruházást érdemes most indítani? Dr. Szabó László független energetikai szakértő előadásában ezekre a kérdésekre is kitér.
Az előadás a következő kérdés köré épül:
Hogyan látja és szervezi magát az energiaszektor Európában és hazánkban?
Amiről szól esz:

Energetikai fejlődéstörténet, EU örökségek, kitermelés, szállítás, hálózatok
Energia kereskedelem: energiahordozók, végenergia, termékek, üzleti modellek
Energetikai kockázatok: geopolitika, hálózatok, időjárás, mulasztások, félelmek
Szabályozás vagy fejlesztés: Európai szabályozók, iparági szervezetek, kockázatok
Megújuló és nukleáris: base-load, rugalmasság, tárolás, nem szándékolt áramlás
REPowerEU-HU, EU Grid Action Plan, Energy Market & Product Reform
Energiahatékonyság, EKR, Energia Menedzsment, Energy as a service

Előadó
Dr. Szabó László
Független Energetikai Szakértő

ELMŰ-ÉMÁSZ Energiakereskedő Kft. vezetője, energiakereskedő
ITM Energiahatékonysági Főosztályvezető
MHB-Raiffeisen-EXIM-MFB: energia finanszírozási specialista, régióvezető

Az önkéntes kamarai tagok számára díjmentes az esemény, de előzetes jelentkezéshez kötött, mivel a rendezvény résztvevőinek száma korlátozott.
Nem önkéntes tag vállalkozások jelentkezését a szabad helyek függvényében, csak abban az esetben tudjuk elfogadni, ha rendezett kamarai regisztrációval rendelkeznek.
A jelentkezés lezárult.

A Mesterséges Intelligencia Irányítási Rendszer értelmezése és az MI felhasználásának jogi háttere
2024-02-27 14:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
Nyílt ülésre hívja a vállalkozásvezetőket a kamarai Minőségügyi klub. A téma szinte minden vállalkozást érint. Magyarországon az elsők között beszélünk a Mesterséges Intelligencia Irányítási Rendszerről, ugyanis 2023 év végén jelent meg az ISO/IEC 42001:2023 szabvány, melyet Lukács Zoltán, a CERT Zrt. vezérigazgatója fog bemutatni.
Az MI felhasználásának jogi hátteréről dr. Hohmann Balázs, a PTE jogi karának adjunktusa tart előadást.

Dátum: 2024. február 27. (kedd) 14-16 óra
Helyszín: kamarai székház (7625 Pécs, Majorossy Imre u. 36.)
További információ: Császár Gergely (csaszar.gergely@pbkik.hu) és Piacsek László (piacsek.laszlo@pbkik.hu)
Jelentkezés (díjmentes, de regisztrációhoz kötött): https://forms.gle/vYNMdDq9fX6QShbq9
* * *
Az eseményt az Enterprise Europe Network támogatja.

Merre tart Baranya? - Vállalkozói fórum Hosszúhetényben
2024-03-01 10:00 - 12:00 | Tavasz vendéglő, Fő utca 154., Hosszúhetény, 7694
A Pécs-Baranyai Kereskedelmi és Iparkamara, valamint Hosszúhetény és Pécsvárad önkormányzata vállalkozói fórumot szervez.
Az önkormányzatok és vállalkozások együttműködése elengedhetetlen. Fenntartható, egymásra épülő és illeszkedő fejlesztésekre van szükség a közeljövőben. Fontos a helyi önkormányzat és a gazdaságfejlesztési zóna tervezett projektjeinek összehangolása.
A célok megvalósulása érdekében szakmai térségi települési fórumot szervezünk, amelyen a települési önkormányzat és a térségben működő vállalkozások egyeztetik fejlesztéspolitikai, konkrét vállalkozói fejlesztési javaslataikat, illetve szakértők adnak választ a felmerülő kérdésekre kötetlen beszélgetés formájában.

Időpont: 2024. március 1. 10.00
Helyszín: Tavasz vendéglő (7694 Hosszúhetény, Fő u. 154.)

Program:

Köszöntő
Dr. Csörnyei László polgármester, Hosszúhetény
Zádori János polgármester, Pécsvárad
Dr. Síkfői Tamás elnök, Pécs-Baranyai Kereskedelmi és Iparkamara
Rabb Szabolcs főtitkár, Pécs-Baranyai Kereskedelmi és Iparkamara
Témák
Gazdaságfejlesztési irányok és stratégiai fejlesztések
A régió meghatározó cégeinek fejlesztései
A kkv-k fejlesztési és üzletszerzési lehetőségei, kapcsolódó kamarai szolgáltatások
Turizmusfejlesztés – Dr. Madár Péter, MSB Zrt.

Kérdezzen Ön is! – kötetlen beszélgetés a szakértőkkel

Számítunk részvételére, hiszen mindannyiunk közös érdeke, hogy együtt cselekedjünk.
A rendezvényen való részvétel díjmentes, de regisztrációhoz kötött.
A rendezvény nem sajtó nyilvános.
További információ: Katona Petra 20/9210-612
Kérjük részvételi szándékát február 26-ig az alábbi űrlap kitöltésével jelezze.

A rendezvényre lezárult a jelentkezés. Amennyiben részt szeretne venni, írjon a katona.petra@pbkik.hu címre.
A projekt a Nemzetgazdasági Minisztérium támogatásával (VF/44/5/2023_PBKIK számú támogatási szerződés szerint) valósul meg.

SIRHA BUDAPEST 2024
2024-03-05 - 2024-03-07 | HUNGEXPO Budapesti Vásárközpont, Albertirsai út 10., Budapest, 1101, Magyarország
A HEPA Magyar Exportfejlesztési Ügynökség a magyarországi Enterprise Europe Network konzorciumvezetője, és a Hungexpo, a SIRHA BUDAPEST 2024 főszervezője szíves figyelmébe ajánlja a SIRHA BUDAPEST 2024 nemzetközi élelmiszeripari partnerkereső eseményt, mely hibrid (jelenléti és online) formában kerül megrendezésre 2024. március 06 – 08 között. A rendezvény az Enterprise Europe Network, a CED Közép-európai Gazdaságfejlesztési Hálózat, és az AMC Agrármarketing Centrum közreműködésével valósul meg.
A fórum lehetőséget nyújt az élelmiszeripar és HORECA szektor területén jelenlévő vállalkozások részére, hogy jobban megismerhessék a számukra aktuális iparági sajátosságokat és trendeket, növeljék külpiaci jelenlétüket, és fejlesszék üzletüket.
A B2B esemény kiemelt témái:

Élelmiszeripar
Sütőipar, cukrászipar és fagylalt
Konyhatechnológia
Italok (alkoholos és alkoholmentes termékek)
Csomagolás, logisztika, szolgáltatások
Bútor, asztali teríték, szállodaipar
Kávé, bár
Higiénia
Élelmiszeripari gépek

Az esemény kitűnő alkalmat biztosít az ellátogató cégeknek, hogy helyi és nemzetközi kapcsolatokat és üzleti együttműködéseket építsenek ki előre egyeztetett kétoldalú B2B tárgyalások keretében.
Helyszíni B2B: 2024. március. 06.
Online B2B: 2024. március. 07 – 08.
Helyszín: Hungexpo, Budapest 1101, Albertirsai út 10.
Jelentkezési határidő: 2024. március 05.
A helyszíni B2B előzetes regisztráció mellett térítésmentesen látogatható, de a kiállítás területére belépő szükséges.
Az utazás és a szállás egyénileg szervezendők.
További információ
